ROZHODNUTIE KOMISIE
zo 6. decembra 2004,
ktorým sa mení a opravuje rozhodnutie Komisie 2004/4/ES, ktorým sa členské štáty oprávňujú dočasne prijať mimoriadne opatrenia proti šíreniu Pseudomonas solanacearum (Smith) Smith vo vzťahu k Egyptu
(oznámené pod číslom dokumentu K(2004) 4602)
(2004/836/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3,
keďže:
(1)
Podľa rozhodnutia Komisie 2004/4/ES (2) sa hľuzy zemiaka Solanum tuberosum L. s pôvodom v Egypte v zásade nesmú doviesť do Spoločenstva. Pre dovoznú sezónu 2003/2004 je však vstup takýchto hľúz do Spoločenstva povolený z „oblastí bez výskytu škodlivých organizmov“ a za predpokladu splnenia špecifických podmienok.
(2)
Počas dovoznej sezóny 2003/2004 bolo zaznamenaných niekoľko prípadov zachytenia Pseudomonas solanacearum (Smith) Smith a samotný Egypt sa rozhodol zakázať všetok vývoz egyptských zemiakov do Spoločenstva začínajúc 9. aprílom 2004.
(3)
Situácia bola znovu prehodnotená. Egypt informoval Komisiu o prijatí prísnych opatrení voči pestovateľom, kontrolórom, vývozcom a baliarňam, ktoré porušujú predpisy Egypta týkajúce sa vývozu zemiakov určených pre Spoločenstvo. Boli prijaté dodatočné opatrenia, pokiaľ ide o identifikáciu oblastí bez výskytu škodlivých organizmov, zníženie doby platnosti fytosanitárneho osvedčenia z 15 na 7 dní, zvýšenie počtu kontrolórov, prísnejšie pravidlá týkajúce sa označovania vriec a prísne pravidlá pre spoločnosti, ktoré chcú vyvážať zemiaky do Spoločenstva.
(4)
Na základe informácií poskytnutých Egyptom Komisia stanovila, že za predpokladu splnenia špecifických podmienok neexistuje riziko šírenia Pseudomonas solanacearum (Smith) Smith vstupom hľúz Solanum tuberosum L. z oblastí Egypta bez výskytu škodlivých organizmov do Spoločenstva. Vstup hľúz Solanum tuberosum L., s pôvodom v Egypte, do Spoločenstva by preto mal byť v dovoznej sezóne 2004/2005 povolený.
(5)
Okrem toho by sa mali opraviť určité chyby v texte.
(6)
Rozhodnutie 2004/4/ES by sa preto malo náležite zmeniť a doplniť.
(7)
Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
PRIJALA TOTO ROZHODNUTIE:
Článok 1
Rozhodnutie 2004/4/ES sa mení a dopĺňa takto:
1.
Článok 2 sa mení a dopĺňa takto:
a)
v odseku 1 sa „2003/2004“ nahrádza takto: „2004/2005“;
b)
v odseku 2 sa „2003/2004“ nahrádza takto „2004/2005“.
2.
V článku 3 sa „2003/2004“ nahrádza takto „2004/2005“.
3.
V článku 4 sa „30. augusta 2004“ nahrádza takto „30. augusta 2005“.
4.
V článku 7 sa „30. septembra 2004“ nahrádza takto „30. septembra 2005“.
5.
Príloha sa mení a dopĺňa takto:
a)
v bode 1 písm. a) sa slová „ako sú ustanovené Komisiou“ vypúšťajú;
b)
v bode 1 písm. b) iii) sa „2003/2004“ nahrádza takto: „2004/2005“;
c)
v bode 1 písm. b) iii) druhá zarážka sa „1. januárom 2004“ nahrádza takto: „1. januárom 2005“;
d)
bod 1 písm. b) x) sa nahrádza takto:
„x)
pod dohľadom príslušných egyptských orgánov zreteľne a nezmazateľne označiť na každom vreci, ktoré je zapečatené, uvedením príslušného úradného číselného znaku, ktorý je daný zoznamom ‚schválených oblastí bez výskytu škodlivých organizmov’ zostavenom podľa článku 2 tohto rozhodnutia, a uvedením čísla príslušnej partie;“;
e)
v bode 1 písm. b) xii) sa „1. januárom 2004“ nahrádza takto: „1. januárom 2005“;
f)
v bode 5 druhý pododsek sa „2003/2004“ nahrádza takto: „2004/2005“.
Článok 2
Toto rozhodnutie je adresované členským štátom.
V Bruseli 6. decembra 2004